**Ministru kabineta rīkojuma projekta “Par nekustamā īpašuma Rīgā, Vienības gatvē 45, sastāvā esošās ēkas atkārtotu nodošanu sabiedriskā labuma organizācijai - nodibinājumam "Bērnu slimnīcas fonds" - bezatlīdzības lietošanā uz noteiktu laiku” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekta “Par nekustamā īpašuma Rīgā, Vienības gatvē 45, sastāvā esošās ēkas atkārtotu nodošanu sabiedriskā labuma organizācijai - nodibinājumam "Bērnu slimnīcas fonds" - bezatlīdzības lietošanā uz noteiktu laiku” (turpmāk **-** Ministru kabineta rīkojuma projekts) mērķis ir pieņemt Ministru kabineta lēmumu par valsts nekustamā īpašuma sastāvā esošās ēkas nodošanu sabiedriskā labuma organizācijai -nodibinājumam "Bērnu slimnīcas fonds" lietošanā uz laiku ar mērķi nodrošināt Slimnīcas funkcionēšanai nepieciešamās vecāku mājas darbību.Atbilstoši *Oficiālo publikāciju un tiesiskās informācijas likuma* 7. panta trešajai daļai Ministru kabineta rīkojums stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma "Par valsts un pašvaldību finanšu līdzekļu un mantas izšķērdēšanas novēršanu" 5.panta otrās daļas 2.1 punkts un piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts paredz Veselības ministrijai nodot atkārtoti sabiedriskā labuma organizācijai - nodibinājumam "Bērnu slimnīcas fonds" (turpmāk - Bērnu slimnīcas fonds) - bezatlīdzības lietošanā uz 10 gadiem nekustamā īpašuma (nekustamā īpašuma kadastra Nr. 0100 054 0101) Rīgā, Vienības gatvē 45, sastāvā esošo ēku (būves kadastra apzīmējums 0100 054 0101 005, ēkas bilances vērtība uz 2019.gada 1. janvāri ir 5455,01 *euro*), Rīgā, Vienības gatvē 45, 5. korpuss, lai atbalstītu vecāku mājas uzturēšanu par privātpersonu saziedotajiem līdzekļiem un tādējādi sekmētu ārstniecības procesa kvalitātes uzlabošanu, ņemot vērā, ka vecāku mājas uzturēšana nodrošinās vecāku aktīvu līdzdalību bērnu ārstnieciskajā procesā un tiks pilnveidota slimnīcas infrastruktūra, radot piemērotus apstākļus, lai bērnu vecāki varētu atrasties slimā bērna tiešā tuvumā un līdz ar to labvēlīgi ietekmēt bērna atveseļošanos, Būve (būves kadastra apzīmējums 01000540101005) Rīgā, Vienības gatvē 45, 5.korpuss) (turpmāk – Vecāku māja) atrodas nekustamā īpašuma (kadastra Nr.4646 004 0071) sastāvā un valsts sabiedrības ar ierobežotu atbildību “Bērnu klīniskās universitātes slimnīca” (turpmāk –Bērnu slimnīca) teritorijā.Saskaņā ar Ministru kabineta 28.05.2009. rīkojumu Nr.349 *“Par nekustamā īpašuma Rīgā, Vienības gatvē 45, sastāvā esošās ēkas nodošanu sabiedriskā labuma organizācijai-nodibinājumam “Bērnu slimnīcas fonds”- bezatlīdzības lietošanā uz laiku”* Vecāku māja ar 01.07.2009. līgumu tika nodota Fonda bezatlīdzības lietošanā uz 10 gadiem, lai atbalstītu vecāku mājas izbūvi par privātpersonu saziedotajiem līdzekļiem un tādējādi sekmētu ārstniecības procesa kvalitātes uzlabošanu.Līguma darbības laikā tika pierādīta Vecāku mājas izveides un darbības lietderība, nepieciešamība un pozitīvs ieguldījums bērnu atveseļošanās procesā Bērnu slimnīcā.Fonds ar vēstuli 09.2019. ir izteicis Veselības ministrijai lūgumu Veselības ministrijas un Fonda līgumu par Vecāku mājas lietošanu, atkārtoti noslēgt Īgumu uz 10 gadiem, vecāku mājas darbības nodrošināšanai par saziedotajiem līdzekļiem.Fonds nav noslēdzis nomas līgumus ar nomniekiem par būves vai tās daļas iznomāšanu apakšnomniekiem, bet apsaimnieko būvi patstāvīgi par Fonda līdzekļiem.Slimnīca atbalsta Vecāku mājas atkārtotu nodošanu Bērnu slimnīcas fondam bezatlīdzības lietošanā uz 10gadiem. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Bērnu slimnīcas fonds un Bērnu slimnīca |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Bērnu slimnīca un tās pacienti un viņu vecākiBērnu slimnīcas fonds |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts pozitīvi ietekmēs Bērnu slimnīcas fonda darbību, jo tā lietošanā bez atlīdzības tiks nodota būve īpašums (Vecāku māja) Fonda funkciju veikšanai un Vecāku mājas uzturēšanai.Vecāku mājas nodošana Bērnu slimnīcas fonda lietošanā pozitīvi ietekmēs Slimnīcas darbību, jo tiks atrisināts jautājums par vecāku mājas uzturēšanu un pieejamību.Bērnu slimnīcas pacientu vecāki būs nodrošināti ar iespēju uzturēties Vecāku mājā Bērnu slimnīcas teritorijā.Bērnu vecāku klātbūtne labvēlīgi ietekmēs bērnu atveseļošanos Bērnu slimnīcā. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (tūkst. *euro* ) |
| 2020. | 2021. | 2022. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2016.) gadu | Izmaiņas, salīdzinot ar kārtējo (2016.) gadu | Izmaiņas, salīdzinot ar kārtējo (2016.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. |
| 5.1. valsts pamatbudžets | Projekts šo jomu neskar. |
| 5.2. speciālais budžets | Projekts šo jomu neskar. |
| 5.3. pašvaldību budžets | Projekts šo jomu neskar. |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas  | Projekts šo jomu neskar. |
| 8. Cita informācija | Bērnu slimnīcas fonds ar saviem līdzekļiem segs izdevumus, kas saistīti ar lietošanas tiesību nostiprināšanu zemesgrāmatā un Vecāku mājas uzturēšanu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| **Projekts šo jomu neskar** |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts nodots sabiedriskai apspriešanai Veselības ministrijas mājas lapā, norādot sanāksmes datumu un vietu.Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami arī Ministru kabineta mājas lapā sadaļā *Tiesību aktu projekti.* |
| 2. | Sabiedrības līdzdalība projekta izstrādē | Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma izpildi nodrošinās Veselības ministrija un Bērnu slimnīcas fonds. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar |
| 3. | Cita informācija | Nav |

Veselības ministre I.Viņķele

Iesniedzējs: Veselības ministre I.Viņķele

Vīza: Valsts sekretāre D.Mūrmane-Umbraško

I.Brūvere 67876061

Ieva.Bruvere@vm.gov.lv